โป๊ป-เบลล่า สานต่อความจิ้น ลงละครคู่กันอีกครั้ง ใน ร้อยเล่ห์มารยา 
หลังสร้างความประทับใจไปทั่วบ้านทั่วเมืองจากละครบุพเพสันนิวาส พระ-นางขวัญใจมหาชนอย่างโป๊ป ธนวรรธน์และเบลล่า ราณีโคจรกลับมาพบกันอีกครั้งใน ร้อยเล่ห์มารยา ของ ผู้จัด นก-จริยา แอนโฟเน่ ค่ายเมกเกอร์ เจ กำกับการแสดงโดย แมน-เมธี เจริญพงศ์เป็นเรื่องราว ของพิชชา (เบลล่า) ใช้เวลาเกือบทั้งหมดของชีวิตคู่ วิ่งตามหาความซื่อสัตย์จากสามี อย่าง ภมร (หลุยส์ สก๊อต) ทั้งสองต่างเรียกร้องเอาตัวเองเป็นใหญ่ แต่ไม่เรียนรู้ที่จะรักให้เป็น จนชีวิตคู่ล่มสลาย จากเหตุชู้สาว ความทุกข์ที่เจ็บปวดจากรักทำให้พิชชากลัว และไม่คิดจะมีชีวิตคู่อีกเลยด้าน รามิล (โป๊ป) ผู้ชายที่รักโดยไม่หวังการครอบครอง เขามีชีวิตเพื่อรอยยิ้มของพิชชา ผู้หญิงคนเดียวที่ได้ยืนในหัวใจที่มั่นคงของรามิล เป็นคนแรกและคนสุดท้ายของชีวิต เชื่อว่าความจัดจ้านของละคร บวกกับฝีมือของโป๊ป เบลล่า จะมัดใจคนดูอยู่หมัด เตรียมโกยเรตติ้งพุ่งทะลุเพดานอีกแน่นอนนอกจากนี้ ยังมีนักแสดงมากฝีมือร่วมสร้างสีสัน อาทิ เพ็ชร ฐกฤต แจ็คกี้ ชาเคอลีน บัว นลินทิพย์ เบิร์ด กิตติธัช มิ้นท์ นวินดา และการพลิกบทบาทครั้งสำคัญของสาว วาววา ณิชารีย์ อีกด้วยติดตามชมเรื่องราวดราม่านี้ได้ใน ละคร ร้อยเล่ห์มารยา เร็วๆ นี้ ทางช่อง 3อ่านเรื่องย่อนิยายไทยรัฐทุกเรื่อง >> คลิกที่นี่
 โป๊ป ธนวรรธน์ และ เบลล่า ราณี โคจรกลับมาพบกันอีกครั้ง ใน ร้อยเล่ห์มารยา ของ ผู้จัด นก-จริยา แอนโฟเน่ ค่ายเมกเกอร์ เจ กำกับการแสดงโดย แมน-เมธี เจริญพงศ์
ร้อยเล่ห์มารยา,ร้อยเล่ห์มารยา เรื่องย่อ,นิยาย,โป๊ป ธนวรรธน์,เบลล่า ราณี,โป๊ป เบลล่า ละคร,ละคร